**Részvételi Szabályzat a „Kecskeméti MuzÉj Kvíz” nyereményjátékban**

Kecskemét Város – Bozsó Gyűjtemény Alapítvány (székhelye: 6000 Kecskemét Klapka utca 34.: „Szervező”) közreműködésével „Kecskeméti MúzÉj Kvíz” elnevezéssel nyereményjátékot hirdet, amelyben a Résztvevő (továbbiakban: Játékos) jelen részvételi szabályzatban foglaltak szerint vehet részt.

**A nyereményjáték időtartama**:

2020. június 27-től június 28-ig, amely időtartamot a Szervező egyéni döntés alapján meghosszabbíthat.

Eredményhirdetés: a játék lezárásának napját követő 1 héten belül. A nyertest a szervező privát üzenetben értesíti. A játékban résztvevők részvételükkel minden tekintetben, kifejezetten elfogadják a jelen szabályzatot.

**A nyereményjáték menete:**

Játékosok, akik a Kvízkérdésekre helyesen válaszoltak, részt vesznek a nyereménysorsoláson.

A Kvízjáték elérhető:

<https://www.facebook.com/muzeumokejszakajakecskemet/> Facebook-oldalon és a <https://www.muzeumokejszakajakecskemet.hu> oldalon.

**Három nyertes kerül kisorsolásra.**

**Részvételi feltételek a nyereményjátékban:**

A nyereményjátékban részt vehet minden magyarországi személy, aki a 18. életévét betöltötte.

Egy nyertes egy nyeremény átvételére jogosult.

A nyereményjátékban nem vehetnek részt a Szervező alkalmazottai és azok közeli hozzátartozói (Ptk. 685.§ b) pont).

Kizárásra kerül, aki bármilyen módon veszélyezteti a nyereményjáték tisztességes lebonyolítását, illetve a jelen Szabályzatban részletezett adatkezelési hozzájárulást a játék időtartama alatt, vagy a sorsolást megelőzően visszavonja. A kizárás tényéről Szervező nem értesíti a Játékost.

Amennyiben a nyertes cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak a törvényes képviselőjével együtt jogosult.

A nyeremények:

1. nyereménycsomag:

* 2 fő részére múzeumi belépő a Bozsó Gyűjteménybe (6000 Kecskemét, Klapka u. 34.)
* 1 db családi belépő a Népi Iparművészeti Gyűjteménybe (6000 Kecskemét, Serfőző u. 19.)
* 2 fő részére színházjegy a Kecskeméti Katona József Nemzeti Színház előadására (6000 Kecskemét, Katona József tér 5.

1. nyereménycsomag:

* 2 fő részére belépő a Bozsó Gyűjteménybe (6000 Kecskemét, Klapka u. 34.)
* 1 db családi belépő a Népi Iparművészeti Gyűjteménybe (6000 Kecskemét, Serfőző u. 19.)
* 2 fő részére színházjegy a Kecskeméti Katona József Nemzeti Színház előadására (6000 Kecskemét, Katona József tér 5.

1. nyereménycsomag:

* 2 fő részére belépő a Bozsó Gyűjteménybe (6000 Kecskemét, Klapka u. 34.)
* 1 db családi belépő a Népi Iparművészeti Gyűjteménybe (6000 Kecskemét, Serfőző u. 19.)
* Művészeti album a Bozsó Gyűjteményből

A nyeremény pénzre át nem váltható.

Az alábbi eljárás mindhárom nyereményre egyénileg vonatkozik:

A nyertest a szervező privát üzenetben értesíti. A nyereménnyel kapcsolatban felmerülő adókötelezettség teljesítése során a Lebonyolító és a Játékos kötelesek együttműködni. A Szervező nyereménnyel kapcsolatban közvetlenül felmerülő adó/járulék megfizetését vállalja. A Szervező nem vállalja a nyeremény átvételével (pl.: útiköltség), felhasználásával vagy egyébként, a nyereménnyel kapcsolatosan felmerülő egyéb költségek megfizetését.

A nyertes által megadott személyes adatok hiányosságáért/hibájáért (pl. névelírás, email-cím elírás stb.) Szervező semmiféle felelősséget nem vállal.

A nyereményt a nyertes Játékos helyett közokiratba vagy magánokiratba foglalt meghatalmazással meghatalmazottja is átveheti oly módon, hogy a meghatalmazás tényéről a Szervezőt előzetesen értesíti, és a meghatalmazás eredeti példányát a Szervező részére átadja.

Személyes adatok kezelése:

A nyertes a játékban való részvételével hozzájárul, hogy Szervező személyes adatait díjmentesen nyilvántartásba vegye és a jelen nyereményjáték lebonyolítása és dokumentálása céljára a jövőben is díjmentesen kezelje a személyi jövedelemadóról szóló 1995. évi CXVII. törvényben foglalt célból, és a Nyereményjáték lebonyolítása és dokumentálása céljára. További harmadik személyeknek a Szervező ezen adatokat nem adja tovább, kivétel jogszabályi kötelezés.

A nyertes e részvételi szabályzat alapján teljes körű tájékoztatást kap az adatkezelés céljáról, időtartamáról és kezelésének módjáról.

Vegyes rendelkezések:

A játékban való részvétellel a Játékos kijelenti, hogy jelen részvételi szabályzatot megismerte, az abban foglaltakat tudomásul vette és magára kötelezőnek ismeri el.

Játékos hozzájárul, hogy róla a nyeremény-átadó eseményen vagy a nyereményhez kapcsolódóan a nyeremény-átadó eseményen kívül ez utóbbi esetben előzetes egyeztetést követően hang, film-, és képanyagok készüljenek, és azokat a Szervező reklámcélokból – időben és térben korlátlanul – valamennyi felhasználási módra nézve felhasználni jogosult, és ezért a Játékos ellenszolgáltatást nem kér.

Jelen szabályzat visszavonásig érvényes. Szervező fenntartja magának a jogot, hogy a jelen Játékszabályzatot egyoldalúan módosítsa, illetve kiegészítse, erről haladéktalanul tájékoztatja a Játékosokat a Facebook- és weboldalunkon.

Amennyiben a játék során visszaélés vagy csalás gyanúja merül fel, Szervező fenntartja magának a jogot, hogy a játékot szüneteltesse, vagy törölje, vagy valamely pályázót kizárjon a nyereményjátékból.

A Szervező kizárja felelősségét a nyereményjátékkal kapcsolatos bármilyen kommunikációs anyagban előforduló nyomdai hibáért, elírásért.

A Szervező kijelenti, hogy a nyereményjátékot a Facebook semmilyen formában nem támogatja, azzal összefüggésbe nem hozható.

A nyereményjátékról szóló információ; a jelen Szabályzat megtalálható a <https://www.facebook.com/muzeumokejszakajakecskemet/> Facebook-oldalon és a <https://www.muzeumokejszakajakecskemet.hu> oldalon.

Kecskemét, 2020. június 25.